Prije početka nastave održani su roditeljski sastanci s ciljem boljeg upoznavanja roditelja sa situacijom i postupanjem vezana uz COVID-19, ali držimo da nam je potrebno još usuglasiti protokol postupanja u školi kojeg se svi moramo strogo pridržavati.

Učenici će koristiti 3 ulaza u školski prostor:

**A – SMJENA** – PREDMETNA NASTAVA (5. – 8. razreda)

**ULAZ BR.1**

5.a

8.b

**ULAZ BR. 2** (glavni ulaz)

7.a

6.a

6.b

7.b

8.a

**ULAZ BR. 3** – 5. b (kod kotlovnice)

**B- SMJENA** – RAZREDNA NASTAVA (1.- 4. razreda)

**ULAZ BR. 1**

1. a

1. b

4. a

**ULAZ BR. 2**

2. a

2. b

3. a

3. b

**ULAZ BR. 3** - 4.b

Svi učenici od 1. do 8. razreda prema navedenom planu uvijek koriste iste ulaze i smjer kretanja u školi. Učenici koji nisu putnici u školu dolaze u 7:40 na označeno mjesto i čekaju učenike putnike svog razreda kako bi zajedno ušli u školu, izuli obuću, skinuli jakne, oprali ruke i bili spremni za početak nastave u 8:00 sati. Korištenje sanitarnih prostorija i mjesta za higijenu odvija se uvijek na isti način bez mješanja grupa.

Svi učenici su vezani za svoj razred, nema kabinetske nastave (osim kemije, fizike i informatike) u kojem i dobivaju obroke iz školske kuhinje. Dakle, uvijek je isti put kretanja jedne grupe učenika tj, razreda.

Prijevoz učenika do škole u autobusima obvezuje nošenje maske i sjedenje uvijek na istom sjedalu sa svojim razredom, slušati vozače i ponašati se pristojno i odgovorno.

U školskom prostoru maske su obavezne za učenika od 5. do 8. razreda, kao i za učitelje, stručne suradnike, administrativno i tehničko osoblje i ravnateljicu.

Roditelji ne ulaze u školski prostor osim u iznimnim situacijama s obveznim mjerenjem temperature, dezinficiranjem ruku i upisom u evidenciju. Svi kontakti s razrednicima provodit će se putem maila koji se nalazi u e-Dnevniku i službenog telefona koji se nalazi na web stranici naše škole.

POSTUPANJE VEZANO ZA DEZINFEKCIJU:

- obavezno pranje ruku i provjetravanje učionice

- dezinficiranje razreda nakon završetaka nastave i određenog prostora nakon svake grupe

POSTUPANJE RODITELJA KOJE SE POZIVA U ŠKOLU:

- odmah preuzeti dijete

- obratiti se obiteljskom liječniku za daljnje postupanje za slučaj pojave simptoma i sumnju na zarazu korona virusom

- škola je osigurala prostoriju za izolaciju djeteta sa eventualnim simptomima

POSTUPANJE KOD MJERENJA TEMPERATURE:

- učenicima od 1. do 4. razreda roditelji su dužni izmjeriti temperaturu i upisati u bilježnicu (informativku)

- učenici od 5. do 8. razreda su obavezni izmjeriti temperaturu i upisati u bilježnicu

- djelatnici škole su dužni mjeriti temperaturu pri ulasku i izlasku iz škole i upisati u dnevni raspored (temperaturu će mjeriti gđa. Jasmina Bedeniković)

POSTUPANJE KOD DEŽURSTVA

Dežurni učitelj u smjeni cijeli tjedan prati situaciju u školi i svoja zapažanja bilježi u knjigu dežurstva.

POSTUPANJE KOD ULASKA I IZLASKA UČENIKA IZ ŠKOLE:

- učenici ulaze u školu u pratnji razrednika i predmetnog učitelja

- učenici izlaze iz škole na isti način uz pratnju do autobusa u školskom dvorištu

POSTUPANJE U AUTOBUSU:

- za učenike je odgovoran vozač i prijevoznik

- učenik uvijek sjedi na istom mjestu, nosi masku i odgovorno se ponaša kad ulazi i izlazi iz autobusa (držati razmak, ne gurati se, strpljivo čekati svoj red)

Uz sve navedene mjere postupanja za sve učenike, roditelje, djelatnike i ostale sudionike u ovoj novo-normalnoj specifičnoj situaciji potrebno je uložiti dodatne napore i maksimalnu odgovornost kako bi sigurnost djece bila na prvom mjestu. Hvala!